钦定古今图书集成/理学汇编/经籍典/第082卷 > 宋郑樵奥论 > 《爻辞作于周公》
## 钦定古今图书集成/理学汇编/经籍典/第082卷 > 宋郑樵奥论 > 《爻辞作于周公》

周公被流言之变而作爻辞，故于三百八十四爻各
有辞效，天地阴阳，君臣人事，万物变化之理尽矣。爻
辞之中，“如入于穴”，“不速之客来”，“如或系之牛”，“行人之
得”，“邑人之灾”，“如见豕负涂”，“载鬼一车”，“如鸟焚其巢”，“旅
人先笑后号”，咷搜檃其辞，使世人观之，其言若出于
无心者，实皆至理之所寓，特圣人不能遽以告人耳。
此非周公不能作也。《爻辞》亦谓之《系辞》，《大传》言《系辞》
者五，皆指爻辞为《系辞》，谓周公系属其辞于逐卦之
下，故亦谓之《系辞》。惟《爻辞》为周公作，故多文王已后
事。《升》之六四，“王用亨于西山”；《明夷》之六五，箕子之《明
夷彖文》曰：“以蒙大难”，文王以之；《既济》之九五，“东邻杀
牛，不如西邻之禴祭”；《小过》之六五，“密云不雨，自我西
郊。”详此诸文爻辞，作于周公无疑矣。